
На основу члана 57. Правилника о ближем уређивању поступка набавки у Агенцији за осигурање депозита (О.бр.ПС-546/20, О.бр.ПС-1004/23 и О.бр.ПС-1215/24) који се односи на набавке на које се Закон о јавним набавкама не примењује, дана 30.9.2026. године, упућује се


ПОЗИВ ЗА ДОСТАВЉАЊЕ ПОНУДА
у поступку набавке услуге процене наплативости потраживања 


Подаци о наручиоцу

Наручилац: Агенција за осигурање депозита 
Адреса: Београд, Масарикова бр. 5
Матични број: 17606786
ПИБ: 104001240
Интернет страница: www.aod.rs

Предмет и опис услуге

Чланом 5. став. 2. тачка 4) Закона о Агенцији за осигурање депозита („Службени гласник РС“, број 94/24 – у даљем тексту: Закон) прописано је да Агенција, између осталог, уз сагласност Владе, обавља послове наплате потраживања у име и за рачун Републике Србије и аутномне покрајине, а у вези са поступцима ликвидације или стечаја банака, друштава за осигурање и даваоца лизинга. 
Правилником о наплати потраживања и управљању имовином у име и за рачун Републике Србије („Службени гласник РС“, број 62/25) је утврђено да у циљу постизања максималне вредности трансакције Агенција може прибавити процену вредности имовине и наплативности потраживања израђене од стране проценитеља са листе овлашћених проценитеља, овлашћеног судског вештака или лиценцираног ревизора. 
Предмет набавке је услуга процене наплативости потраживања у извршном поступку од физичког лица Миладина Ђорђевића, који је јемац по основу Уговора о краткорочном кредиту број 295000000915508422, закљученим 25.9.2013. године између Српске банке ад Београд и дужника Duga fruit доо, а које потраживање је на основу Уговора о уступању обезбеђеног потраживања (цесија) са свим акцесорним поверилачким правима, број 2015-52/915508422 од 19.2.2015. године, са Српске банке а.д. Београд пренето на Агенцију за осигурање депозита у име и за рачун Републике Србије.  

Рок за израду извештаја је највише до 25 дана од дана предаје комплетне документације и свих потребних података. 

Услов за учешће у поступку

Понуђач може бити правно или физичко лице, које је уписано у регистар овлашћених проценитеља, овлашћених судски вештака из области економско – финансијске или лиценцираних ревизора. 
Уз понуду потребно је доставити копију решења о упису у регистар, односно доказ да има одговарајућу лиценцу за пружање предметне услуге.

Цена, начин и рок подношења понуда

Понуђач исказује укупну цену у динарима са и без пореза на додату вредност, са урачунатим свим трошковима које понуђач има у реализацији предметне набавке.
Цена је фиксна и не може се мењати за време трајања уговора. 
	Опис услуге
	Укупна цена
 без ПДВ-а 
	Укупна цена
с ПДВ-ом

	Услуга процене наплативости потраживања
	
	

	Рок за извршење услуге (највише 25 дана)
	
	

	Рок важења понуде (најмање 30 дана)
	
	



Понуда мора бити јасна, недвосмислена, читко написана и потписана од стране овлашћеног лица.

Понуда мора да важи најмање 30 дана од дана истека рока за достављање понуде.

Понуде се достављају путем поште или непосредно наручиоцу на адресу:

Агенција за осигурање депозита
11000 Београд
Масарикова бр. 5
 (Писарница, једанаести спрат)

са назнаком: “Понуда за набавку услуге наплативости потраживања – НЕ ОТВАРАТИ”.


Крајњи рок за достављање понуда је 6. октобра 2026. године до 14:00 часова.


У року за подношење понуде понуђач може да измени, допуни или опозове своју понуду на начин који је одређен за подношење понуде. 



Контакт подаци: 

Марија Милић
011/ 2075-126

